ག་གཡས་ཁོ་ན་དང་གཡོན་ཁོ་ན་ལ་རྒྱུ་བ་ཞག་དགུ་བརྒྱ་སུམ་ཅུ་ལ་སོགས་་་་
པའི་སྐབས་སུའང་ལྟེ་བའི་རྩ་ཆེན་བཅུ་གཉིས་ལ་དཀྱིལ་འཁོར་ལྔའི་རླུང་རྩ་་་་
འདབ་འཕོ་བའི་འཕོ་བ་བཅུ་གཉིས་ཡོད་ལ། རྩ་འདབ་འཕོ་མཚམས་སུ་ཡེ་
ཤེས་ཀྱི་རླུང་ལྔ་བཅུ་རྩ་དྲུག་རྐང་བཅས་དབུ་མར་རྒྱུ་བའང་ཡོད་ཅིང་། དེ་ལྟ་
ན་ཡང་། དེའི་ཡེ་ཤེས་ཀྱི་རླུང་དེ་དག་ཨ་ཝ་དྷཱུ་ཏིའི་ནང་གི་( ༤༦ན) སྐབས་ཤིག་
-566-

དྲི་མེད་འོད་ཀྱི་ནང་ལེའུའི་དཀའ་གནས་རྣམས་ཀྱི་ཟིན་བྲིས་རགས་ཙམ།
ནས་འོག་ཏུ་ལྡོག་གི །སྟེང་དུ་སྣ་སྒོར་འབྱུང་བ་ནི་མ་ཡིན་ཏེ། དཔེར་ན་ཞག་རེ་
ལ་སྣ་སྒོར་འཕོ་བ་བཅུ་གཉིས་རྒྱུ་བའི་སྐབས་སུའང་།
ལྔ་བཅུ་རྩ་དྲུག་རྐང་
བཅས་རྒྱུ་བའི་བཞི་ཆ་བ་དེ་ནི། སྣ་སྒོར་མི་སླེབ་པར་དབུ་མའི་ནང་གི་སྐབས་
ཤིག་ནས་འོག་ཏུ་ལྡོག་པ་ལྟ་བུའོ། །དེས་ན་ལོ་དགུ་བཅུ་རྩ་དྲུག་གི་སྐབས་
སུའང་། ཞག་རེ་ལ་ཡེ་ཤེས་ཀྱི་རླུང་དབུགས་གསུམ་གསུམ་དབུ་མའི་ནང་གི་
མཚམས་ཤིག་བར་དུ་འོངས་ནས། སྣ་སྒོར་མི་འོང་པ་ལྟར་འདིར་ཡང་ཡིན་
པས་ཡེ་ཤེས་ཀྱི་རླུང་དབུ་མ་ནས་རྒྱུ་བ་ལ་སྣ་སྒོར་མཉམ་རྒྱུ་བྱེད་པས་མ་ཁྱབ་་་
ཅིང་། ཟླ་བའི་འཆི་ལྟས་ཀྱི་སྐབས་སུ་འདིར་ཁྱིམ་གྱིས་འདབ་མ་ཡོངས་སུ་
འདོར་ཡང་དབུགས་ཀྱི་འཁོར་ལོ་དམན་པ་མེད་དོ། དར་ཡང་དབུགས་ཀྱི་འཁོར་ལ་དམན་པ་ །ཞེས་སོགས་ཀྱི་སྐབས་སུ་
ལྟེ་བའི་རྩ་འདབ་གཡོན་པ་རྣམས་རླུང་གིས་དོར་ནས་མི་རྒྱུ་ཡང་སྣ་བུག་
གཡོན་ལ་རྒྱུ་བ་ཡོད་པར་གསུངས་པ་ལྟར། སྣ་བུག་གི་འཕོ་བ་བཅུ་གཉིས་ཀྱི་
རིམ་པ་མེད་ཀྱང་ལྟེ་བའི་རྩ་འདབ་ལ་ཡོད་པའང་མི་འགལ་ལོ། །དཀྱིལ་འཁོར་
ནི་དེས་ན་ལོ་གསུམ་ཕྱོགས་གསུམ་གྱི་ཞག་གྲངས་ཡེ་ཤེས་ཀྱི་རླུང་ལོ་བརྒྱར་་་་་་
ཞག་རེ་ལ་དྲུག་བརྒྱ་དོན་ལྔ་རྒྱུས་པའི་ཞག་གྲངས་སུ་བསྡོམས་པ་དང་། སྦྱོར་
བ་མི་འགྲིག་པའི་སྐྱོན་དེ་དག་མི་འབྱུང་ངོ་། །དེ་ལྟ་མིན་པར་མཉམ་པ་དང་མི་
མཉམ་པའི་ཞག་སྡེ་ཚན་གསུམ་གསུམ་དུ་བྱས་པ། གཞན་དགུ་བརྒྱ་དང་སུམ་
ཅུས་དཀྱིལ་འཁོར་ལྔ་འདོར་བར་གསུངས་པ་དེ། ལྟེ་བའི་རྩ་འདབ་བཅུ་
གཉིས་ལ་དཀྱིལ་འཁོར་ལྔ་འདོར་བ་ལ་བཞེད་པ་དག་ནི་ཤིན་ཏུ་མི་འཐད་དེ།
ལྟེ་བའི་རྩ་ཆེན་བཅུ་གཉིས་པོ་རེ་རེ་ལ་ལྔ་ལྔར་གྱེས་པའི་ལྟེ་བ་རྩ་འདབ་དྲུག་་་
ཅུ་པོ་ལ་དཀྱིལ་འཁོར་ལྔའི་རླུང་འདོར་བ་ལ་ནི། རྩ་རེ་རེ་འདོར་བ་ལ་ཞག་
བཅོ་བརྒྱད་བཅོ་བརྒྱད་དགོས་པར་གསུངས་པས། ཞག་སྟོང་བརྒྱད་ཅུ་དགོས་
ལ། དེ་དག་གང་ལས་( ༤༦བ) གྱེས་པའི་རྩ་ཆེན་བཅུ་གཉིས་འདོར་བ་ལ་དགུ་
བརྒྱ་སུམ་ཅུ་ལས་མ་སོང་བས། གང་ལས་གྱེས་པའི་རྩ་ཆེན་རླུང་གིས་དོར་ནས།
-567

མཁས་གྲུབ་རྗེའི་གསུང་འབུམ། ༼༽
དེ་ལས་གྱེས་པའི་རྩ་ལ་ད་དུང་རླུང་རྒྱུ་བ་ཤིན་ཏུ་འགལ་བའི་ཕྱིར་རོ། །ཡང་ཁ་
ཅིག་ན་རེ། གཡོན་ལ་འཆི་ཞག་གཅིག་རྒྱུ། དེ་ནས་རང་བཞིན་པའམ་འཕོ་བའི་
ཞག་གཅིག །དེ་ནས་གཡས་ལ་འཆི་ཞག་གཉིས། རང་བཞིན་པ་གཉིས་ལ་
སོགས་པ་སྤེལ་ནས་བྱེད་པ་ནི་གཞུང་གི་དགོངས་པ་མ་ཡིན་ཞིང་གཡོན་ལ་་་་་་
འཆི་ཞག་དང་རང་བཞིན་པའི་ཞག་གཅིག་གསུམ་ལྔ་རྣམས་ཕྱོགས་གཅིག་ཏུ་་
བབས་ནས། དེ་ནས་གཡས་ལ་གཉིས་བཞི་དྲུག་རྣམས་ཕྱོགས་གཅིག་ཏུ་འབབ་
པ་གཞུང་གི་དགོངས་པ་ཡིན་ནོ། །ཞེས་ཟེར་བ་ནི་ཤིན་ཏུ་མི་རིགས་ཏེ། དབང་
ཕྲད་ནས་ཉན་ཞག་གཅག་ག་
མདོར་བསྟན་གྱི་འགྲེལ་པར་སློབ་དཔོན་ནཱ་རོ་པས། མཉམ་པའི་དུས་སྦྱོར་ལ་
སྐྱེས་པའི་དང་པོའི་ཉིན་ཞག་གཉིས་པ་ལ་འབབ་བོ། །སླར་ཉིན་ཞག་གཉིས་ཇི་
ལྟ་བ་བཞིན་དུའོ། །དེ་ནས་ཉིན་ཞག་གཅིག་གཡོན་པ་ལ་འབབ་བོ། །ཉིན་ཞག་
གཅིག་ཇི་ལྟ་བ་བཞིན་དུའོ། །དེ་ནས་ཉིན་ཞག་བཞི་གཡས་པ་ལའོ། །བཞི་ཇི་ལྟ་
བ་བཞིན་དུའོ། གསུམ་གཡོན་པ་ལའོ། །གསུམ་ཇི་ལྟ་བ་བཞིན་དུའོ། །དྲུག་
གཡས་པ་ལའོ། །དྲུག་ཇི་ལྟ་བ་བཞིན་དུའོ། །ལྔ་གཡོན་པ་ལའོ། །ལྔ་ཇི་ལྟ་བ་
བཞིན་དུའོ། །དེ་བཞིན་དུ་སུམ་ཅུ་རྩ་གཉིས་གཡས་པ་ལའོ། །སུམ་ཅུ་རྩ་གཉིས་
ཇི་ལྟ་བ་བཞིན་བྱའོ། །སུམ་ཅུ་རྩ་གསུམ་གཡོན་པ་ལའོ། །སུམ་ཅུ་རྩ་གསུམ་ཇི་
ལྟ་བ་བཞིན་དུའོ། །ཞེས་པའི་བར་དུའོ། །ཞེས་སྤེལ་ཚུལ་དེ་ལྟར་ཆེས་གསལ་
བར་བཤད་པ་དང་འགལ་བས་སོ། །ཇི་ལྟ་བ་བཞིན་དུའོ། །ཞེས་པ་ནི་རང་
བཞིན་པའི་མིང་ངོ་། །འོ་ན་སྣ་བུག་འཕོ་བ་དང་རྩ་འདབ་འཕོ་བ་གང་གི་
སྐབས་སུའང་། འཕོ་བ་བཅུ་གཉིས་ཡོད་པ་ལ་དཀྱིལ་འཁོར་བཅུ་ལས་མེད་
ཅིང་། གཡོན་ནམ་མཁའི་དཀྱིལ་འཁོར་རྫོགས་པར་རྒྱུས་མ་ཚར་བར་གཡས་
སུ་འཕོ་ན་གཡས་( ༤༧ན) ཀྱི་ཐོག་མར་ཡང་ནམ་མཁའི་དཀྱིལ་འཁོར་གྱི་རླུང་་་
སའི་
གི་འཕྲོ་དེ་རྒྱུས་ནས་དེ་རྗེས་སའི་དཀྱིལ་འཁོར་གྱི་རླུང་རྒྱུ་དགོས་ལ།
དཀྱིལ་འཁོར་དེ་ཡང་གཡས་ནས་རྫོགས་པར་རྒྱུས་མ་ཚར་བར་གཡོན་དུ་རྒྱུ་་་་
-568-

དྲི་མེད་འོད་ཀྱི་ནང་ལེའུའི་དཀའ་གནས་རྣམས་ཀྱི་ཟིན་བྲིས་རགས་ཙམ།
དགོས་པས། གཡོན་གྱི་རླུང་གི་ཐོག་མར་སའི་རླུང་དེ་རྒྱུ་དགོས་པ་སོགས་
འཆོལ་བར་འགྱུར་ལ། དེ་ལྟ་མིན་པར་སྣ་བུག་གཡོན་ལ་ནམ་མཁའི་དཀྱིལ་
འཁོར་རྫོགས་པར་རྒྱུས་ནས། ལྔ་བཅུ་རྩ་དྲུག་རྐང་བཅས་དབུ་མར་རྒྱུས་ཏེ། དེ་
ནས་གཡས་སུ་འཕོས་ཤིང་སའི་དཀྱིལ་འཁོར་རྫོགས་པར་རྒྱུས་ནས་སླར་ཡང་་
ལྔ་བཅུ་རྩ་དྲུག་རྐང་བཅས་རྒྱུས་ཏེ། སྣ་བུག་གཡོན་ལ་འཕོས་ནས་རླུང་གི་
དཀྱིལ་འཁོར་གྱི་རླུང་རྫོགས་པ་རྒྱུ་བ་སོགས་ཡིན་ན་དཀྱིལ་འཁོར་བཅུ་ལས་་་་
མེད་པ་ལྟར་འཕོ་བའང་བཅུ་ལས་མེད་པའམ། འཕོ་བ་བཅུ་གཉིས་སུ་བྱེད་ན་
འཕོ་བ་བཅུ་གཉིས་པ་དཀྱིལ་འཁོར་གང་གིའང་རླུང་དང་སྦྱར་རྒྱུ་མེད་པར་་་་
འགྱུར་རོ་སྙམ་ན། དོགས་པ་འདི་ལྟར་བླངས་ནས་སྐྱོན་སྤོང་བ་ནི་ཤིན་ཏུ་གལ་
ཆེ་བ་ཡིན་ཡང་སྔ་མ་དག་གིས་མ་དཔྱད་དོ། །འོན་ཀྱང་དེ་ཉིད་མི་འགལ་བའི་
ཚུལ་ནི་འདི་ཡིན་ཏེ། དཀྱིལ་འཁོར་བཅུ་ལས་མེད་ཀྱང་། གཡོན་ལ་ནམ་མཁའི་
དཀྱིལ་འཁོར་གྱི་འཕོ་བ་ལན་གཉིས་དང་། གཡས་ལ་སའི་དཀྱིལ་འཁོར་གྱི་
འཕོ་བ་ལན་གཉིས་ཀྱི་སྒོ་ནས་འཕོ་བ་བཅུ་གཉིས་སུ་འགྱུར་བ་ཡིན་ཏེ། འདི་
ལྟར་གཡོན་ལ་ནམ་མཁའ་རླུང་མེ་ཆུ་ས་ནམ་མཁའ་དང་། གཡས་ལ་ས་ཆུ་མེ་
རླུང་ནམ་མཁའ་ས། ཞེས་པའི་ཚུལ་གྱིས་སོ། །དེ་ལྟར་ན་རྩ་འདབ་བཅུ་གཉིས་
པོ་ལའང་། གཡོན་གྱི་དྲུག་པོ་ནི། ནམ་མཁའ་རླུང་མེ་ཆུ་ས་ནམ་མཁའི་དཀྱིལ་
འཁོར་འབབ་པ་དང་། གཡས་ཀྱི་དྲུག་ནི་ས་ཆུ་མེ་རླུང་ནམ་མཁའ་སའི་དཀྱིལ་
འཁོར་འབབ་པའོ། །གཞན་དུ་ན་རྩ་འདབ་གཡས་ཀྱི་གཅིག་དང་གཡོན་གྱི་
གཅིག་ལ་དཀྱིལ་( ༤༧བ) འཁོར་གང་ཡང་འབབ་རྒྱུ་མེད་པས་འཕོ་ཆེན་གྱི་རླུང་
རྒྱུ་བ་འགལ་ལོ། །འོན་ཀྱང་དཀྱིལ་འཁོར་བཅུ་ལས་གྲངས་མང་བར་མི་འགྱུར་
ཏེ། གཡོན་གྱི་དང་པོར་བརྒྱུས་པའི་ནམ་མཁའི་དཀྱིལ་འཁོར་དང་མཇུག་གི་
ནམ་མཁའི་དཀྱིལ་འཁོར་རྩ་འདབ་སོ་སོ་ལ་རྒྱུ་བ་ཡིན་ཀྱང་། དདཀྱིལ་འཁོར་
གཅིག་ཡིན་པས་སོ། །འོ་ན་གཡས་ལ་ས་གཉིས་དང་། གཡོན་ལ་ནམ་མཁའ་ལ་
569

མཁས་གྲུབ་རྗེའི་གསུང་འབུམ། ༼༽
གཉིས་བྱེད་ཀྱི། དེ་བཞིན་དུ་ཆུ་གཉིས་དང་མེ་གཉིས་སོགས་མི་བྱེད་པ་ཅི་ཞེ་
ན། གཡས་གཡོན་གྱི་དཀྱིལ་འཁོར་རེ་རེ་ལན་གཉིས་གཉིས་མ་བྱས་ན་འཕོ་བ་
བཅུ་གཉིས་མི་ཡོང་ཞིང་། རྩ་འདབ་བཅུ་གཉིས་ཀྱི། གཉིས་སྟོར་བར་འགྱུར་
ལ། གཡས་པ་དང་གཡོན་པ་ལ་ནམ་མཁའ་ལན་གཉིས་མ་བྱས་པར། དཀྱིལ་
འཁོར་གཞན་ལ་ལན་གཉིས་བྱས་ན། གཡོན་ལ་ནམ་མཁའ་རླུང་མེ་ཆུ་ས། ཞེས་
དང་པོ་ནམ་མཁའ་ནས་རྩོམ་པ་དངང་། གཡས་ལ་དང་པོ་ས་ནས་རྩོམ་པའི་
གོ་རིམ་འཆོལ་བར་འགྱུར་བས་སོ། །དོན་འདི་ཉིད་དབང་མདོར་བསྟན་གྱི་
འགྲེལ་པར་སློབ་དཔོན་ནཱ་རོ་པས་གསུངས་ཏེ། ཇི་སྐད་དུ། གཡོན་པ་དང་
གཡས་པ་དང་དབུ་མའི་རྩ་འདི་རྣམས་ལ་ཉིན་མཚན་གྱི་དཀྱིལ་འཁོར་དྲུག་་་་
ཅུ་འབབ་བོ། །དེ་ལ་ལྟེ་བའི་པདྨའི་འདབ་མའི་གཡོན་གྱི་འདབ་མ་དྲུག །ལུག་
དང་འཁྲིག་པ་དང་། སེང་གེ་དང་། སྲང་དང་། གཞུ་དང། བུམ་པའི་བདག་
ཉིད་རྣམས་ལ་སོ་སོར་རྣམ་པར་ཤེས་པ་ལ་སོགས་པ་དཀྱིལ་འཁོར་སུམ་ཅུ་་་་་་
རྣམས་སོ། །དེ་བཞིན་དུ་གཡས་ཀྱི་འདབ་མ་དྲུག །གླང་དང་། ཀར་ཀཊ་དང་།
བུ་མོ་དང་། སྡིག་པ་དང་། ཆུ་སྲིན་དང་། ཉའི་བདག་ཉིད་རྣམས་ལ་སོ་སོར་ས་
ལ་སོགས་པ་དཀྱིལ་འཁོར་ལྔའི་བདག་ཉིད་ལས་དཀྱིལ་འཁོར་སུམ་ཅུ་རྣམས་་
སོ། །ཞེས་གསུངས་ཤིང་། གོང་དུ་བཤད་པ་ལྟར་མ་བྱས་ན། འདབ་མ་དྲུག་ལ་
དཀྱིལ་འཁོར་ལྔའི་བདག་ཉིད་ཀྱི་དཀྱིལ་འཁོར་( ༤༨ན) སུམ་ཅུ་ཇི་ལྟར་འགྱུར་་
ལ་འཁར་ལྔའི་བདག་ཉིད་ཀྱ་ད
ཏེ། ལྔ་ལྔ་ཉི་ཤུ་རྩ་ལྔ་ལས་མི་འབྱུང་བས་སོ། །གོང་དུ་བཤད་པ་ལྟར་བྱས་ན་
དྲུག་ལྔ་སུམ་ཅུར་འགྱུར་ཏེ། དེ་ཡང་དཀྱིལ་འཁོར་སུམ་ཅུ་སུམ་ཅུར་གསུངས་
པ་འདི་ནི། རྩ་ཆེན་རེ་རེ་ལ། གཙོ་བོ་ས་ལྟ་བུ་རེ་རེའི་དཀྱིལ་འཁོར་རེ་རེ་
ལའང་འཁོར་འབྱུང་བ་ཆུང་བའི་དཀྱིལ་འཁོར་བཞི་བཞི་ཡོད་པའི་དབང་དུ་་
བྱས་པའོ། །དེས་ན་འབྱུང་ཆེན་གྱི། དཀྱིལ་འཁོར་ལྔའི་བདག་ཉིད་ཀྱང་།
འབྱུང་ཆུང་གི་དཀྱིལ་འཁོར་སུམ་ཅུ་སུམ་ཅུར་འགྱུར་ཞེས་བྱ་བའི་དོན་ནོ། །རྩ་
570-

དྲི་མེད་འོད་ཀྱི་ནང་ལེའུའི་དཀའ་གནས་རྣམས་ཀྱི་ཟིན་བྲིས་རགས་ཙམ།
སྟོང་ཕྲག་དོན་གཉིས་གཅོད་ཚུལ་དང་། རྩའི་གཅོད་པ་ལ། ཞག་བཅོ་བརྒྱད་
དགོས་པའང་བཤད་པ་སོགས་ཀྱི་མི་འགལ་བའི་ཚུལ་ལ་སོགས་པ་འགའ་ཞིག་
ནི་འོག་ཏུ་རང་རང་གི་སྐབས་སུ་བཤད་པར་བྱའོ། །དེ་ལྟར་མཐའ་དཔྱད་པ་
བྱས་ནས། ད་ནི། རྩ་ཆད་པའི་ཚུལ་བརྗོད་པར་བྱ་སྟེ། དེ་ཡང་ལོ་གསུམ་གྱི་
རིང་ལ་ལྟེ་བ་དང་ཚིགས་ཆེ་ཆུང་གི་རྩ་དང་གསལ་བྱེད་ཀྱི་ཡི་གེ་གཅོད་ཚུལ།
ཕྱོགས་གསུམ་གྱི་རིང་ལ་དབྱངས་ཀྱི་ཡི་གེ་དང་རྩ་གཅོད་ཚུལ། འཆི་བའི་གོང་
གི་ཉིན་ཞག་དྲུག་གི་རིང་ལ་ལྷག་པའི་རྩ་ལ་རླུང་རྒྱུ་ཚུལ། ལོ་བརྒྱའི་ཉིན་ཞག་
ཚོགས་སུམ་ཁྲི་དྲུག་སྟོང་ལ་རྩ་སྟོང་ཕྲག་བདུན་ཅུ་དོན་གཉིས་གཅོད་པའི་་་་་་་
ཚུལ། དུས་ཀྱི་རྩའི་ངེས་པ་བཤད་པ། ཟླ་བ་དང་ཉི་མའི་རྐང་པའི་ཆ་ཤས་དང་
ཡི་གེ་བརྒྱ་ཉི་ཤུ་ཕྱི་ནང་ལ་སྦྱར་བ་སྟེ། དྲུག་གིས་ཤེས་པར་བྱའོ། །དང་པོ་ནི།
འདིར་ལྟེ་བ་ལ་ཁྱིམ་གྱི་རྩ་བཅུ་གཉིས་དང་དཀྱིལ་འཁོར་དྲུག་ཅུ་འབབ་པར་་་
བྱེད་པ་དྲུག་ཅུ་སྟེ། ཞེས་པ་ནས། ལོ་གསུམ་གྱི་རྩ་དང་ཡི་གེ་གཅོད་པའི་ངེས་
པའོ། །ཞེས་པའི་བར་གྱིས་འཆད་དེ། དེ་ཡང་དགུ་ཡིས་བསྣུན་པའི་ལག་འགྲོ།
ཞེས་པ་བརྒྱད་ལ་དགུ་ཡིས་བསྒྱུར་བས་བདུན་ཅུ་རྩ་གཉིས་ཏེ། དེ་ནི་ལྟེ་བའི་

རྩ་འདབ་བཅུ་( ༤༨བ) གཉིས་དང་།
དེ་ལས་གྱེས་པ་དྲུག་ཅུ་བསྡོམས་པའི་
གྲངས་སོ། །དེ་ལ་རྩ་ཆེན་བཅུ་གཉིས་པོ་རེ་རེ་ལ་ལྔ་ལྔར་གྱེས་པ་དྲུག་ཅུ་ཡིན་
དེ་འང་བའི་དྲག་ཅུ་པོ་རེ་རེ་ག
ཕྱགས་ཞེས་པའི་
ལ། དེ་འདྲ་བའི་དྲུག་ཅུ་པོ་རེ་རེ་གཅོད་པ་ལ། ཕྱོགས་ཞེས་པའི་མིང་ཅན་ཉིན་
ཞག་བཅོ་བརྒྱད་རེ་དགོས་ཏེ། དེ་ལྟར་ན་ཕྱོགས་དྲུག་ཅུ་ལ་ལོ་གསུམ་གྱི་ཉིན་
ཞག་གི་ཚོགས་སྟོང་བརྒྱད་ཅུ་འོང་ངོ་། །སྐབས་འདིར་འགྲེལ་ཆེན་དུ། ཐམས་
ཅད་དུ་དཀྱིལ་འཁོར་གྱི་རྩ་རྣམས་ལོ་གསུམ་གྱི་ཕྱོགས་རྣམས་ཀྱིས་དྲུག་གི་ཆ་་་
ཤས་ཡོངས་སུ་དོར་ནས་དཀྱིལ་འཁོར་ལྔ་འབབ་པར་བྱེད་པ་འདོར་རོ། །ཞེས་
བྱ་བའི་དོན་ལ། ཁ་ཅིག །ལྟེ་བའི་དོན་གཉིས་པོ་ཐམས་ཅད་འདོར་རམ་སྙམ་
ན། མ་ཡིན་ཏེ། ཉིན་ཞག་དྲུག་གི་མཚམས་སུ་འཆི་བ་ལས་ལྷག་པའི་རྩ་རྣམས་
571-

མཁས་གྲུབ་རྗེའི་གསུང་འབུམ། ༼༽
སུ་རླུང་བཅུ་རྒྱུ་བར་བྱེད་པ་ལ་དགོངས་པས། དོན་གཉིས་པོ་དེའི་དྲུག་ཆ་ནང་
གི་རྩ་ཆེན་བཅུ་གཉིས་པོ་གཅོད་པ་ཡོངས་སུ་དོར་བ་སྟེ། མ་བཅད་པར་བཞག་
ནས། དཀྱིལ་འཁོར་ལྔ་འབབ་པར་བྱེད་པ་གཞན་དྲུག་ཅུ་པོ་ཐམས་ཅད་རླུང་
གིས་འདོར་རོ། །དེ་བཞིན་དུ་ལས་དང་བྱ་བའི་འཁོར་ལོ་གཉིས་ལའང་དྲུག་ཆ་
འཇོག་པ་ཤེས་པར་བྱའོ། །ཞེས་འཆད་པ་ནི་མི་འཐད་དེ། རང་ཉིད་ཀྱིས་སྔར་
ལོ་གསུམ་གྱི་ཞག་དགུ་བརྒྱ་སུམ་ཅུ་ལ། ཁྱིམ་བཅུ་གཉིས་ཀྱི་རྩ་ལ་དཀྱིལ་འཁོར་
ལྔ་འདོར་བར་བཤད་པ་དེ་ཉིད་ལྟེ་བའི་རྩ་འདབ་བཅུ་གཉིས་ལ་འདོར་བར་་་
བྱས་པ་དང་ཁས་བླངས་འགལ་ལ། འཆི་བའི་མཐར་ཞག་དྲུག་གི་རྒྱུ་བ་ནི།
སྔར་བཅད་ཚར་བའི་རྩ་ལའང་རྒྱུ་བ་མི་འགལ་ཏེ། ཚིགས་ཆེན་བཅུ་གཉིས་ཀྱི་
རྩ་སུམ་བརྒྱ་དྲུག་ཅུ་སྔར་ལོ་གསུམ་གྱི་དུས་སུ་བཅད་ཚར་ཡང་འཆི་བའི་གོང་་
གི་མཐའི་ཞག་དྲུག་གི་རིང་ལ་དེ་དག་ཏུའང་རླུང་རྒྱུ་བར་འོག་ནས་འཆད་་་་་་་
པར་འགྱུར་བ་བཞིན་ནོ། །གཞན་ཡང་འོག་ནས་ཚིགས་ཆེན། ° སོར་ཚིགས་ཀྱི་
( ༤༩ན) རྩ་རྣམས་ཀྱི་དྲུག་ཆ་རེ་ལ་འཆི་རླུང་མི་རྒྱུ་ཞིང་། ལྷག་མ་རྣམས་ལ་འཆི་
རླུང་རྒྱུ་བར་བཤད་པས། ཁྱོད་ཀྱིས་འདིར་དྲུག་ཆ་རེ་ཞག་དྲུག་གི་རིང་ལ་འཆི་
རླུང་རྒྱུ་བའི་ཆེད་དུ་འཇོག་པར་འདོད་པ་དངོས་སུ་བཀག་པ་ཡིན་ནོ། །དེས་
ན་དེའི་ཆེད་དུ་ད་ལྟ་མི་གཅོད་པར་འཇོག་པའི་དོན་མེད་ལ།
རྩ་ཆེན་བཅུ་
གཉིས་ལ་རྒྱུ་བའི་རླུང་གཏན་ནས་མ་དོར་བར། དེ་ལས་གྱེས་པའི་རྩ་དྲུག་པོ་
རྣམས་རླུང་གིས་དོར་བའང་མི་འཐད་དོ། །ཁ་ཅིག །ཕྱོགས་དྲུག་ཅུའི་རྩ་དྲུག་
ཐད་དོ། །ཁ་ཅིག །ཕྱོགས་དྲུག་ཅུའི་རྩ་དྲུག་
ཅུ་པོ་ཐམས་ཅད་ཀྱི་སོ་སོ་ལ་དྲུག་ཆ་རེ་རླུང་གིས་གཅོད་པ་ཡོངས་སུ་འདོར་་་་
བ་སྟེ་མི་གཅོད་པར་འཇོག །ཅེས་པར་འཆད་པའང་མི་འཐད་དེ། རྩ་རྣམས་ཀྱི་
དྲུག་ཆ་རེ་ལ་རླུང་རྒྱུ་ན་རྩ་དེ་ལ་རླུང་རྒྱུ་བར་ཁས་ལེན་དགོས་ལ། རྩ་དེ་རླུང་
གིས་དོར་ན་ད་ལྟ་རྩ་དེ་ལ་རླུང་རྒྱུ་བ་མེད་དགོས་པས། རྩ་དེ་བཅད་ཚར་བ་
①<>+55°
-572-

དྲི་མེད་འོད་ཀྱི་ནང་ལེའུའི་དཀའ་གནས་རྣམས་ཀྱི་ཟིན་བྲིས་རགས་ཙམ།
དང་། རྩ་དེའི་དྲུག་ཆ་རེ་ལ་རླུང་ནར་མར་རྒྱུ་བ་ཤིན་ཏུ་འགལ་བའི་ཕྱིར་རོ། །
འོ་ན་འོག་ཏུ་མགྲིན་པ་ལ་ཡུད་ཙམ་འབབ་པར་བྱེད་པ་སྟེ། རོ་དང་ཞེས་སོ